انگلستان تشقی ایشلر وزیری دومینیک راب افغانستانده گی انگلیس عسکرلرنینگ اولکه نی بیر ترتیب بیلن ترک ایتیب چیقیشینی قوللب – قوتله گنینی بیلدیردی.
راب موضوع بوییچه تویت پایلشدی.
اولکه سی نینگ تینچ و برقرار افغانستان نی قوللب – قوتلش اوچون ناتو و افغانستان خلقی نینگ یانیده ایکن لیگینی بیلدیردی.
راب افغانستان ده گی انگلیس حربیلرنینگ اولکه نی ترتیبلی بیر شکلده ترک ایتیشینی قوللب – قوتله گن لیکلرینی تیلگه آلدی.
انگلستان مدافعه وزیری بن والاس هم بیرگن یازمه بیاناتده افغانستان خلقی نینگ تینچلیک و برقرارلیک نی حق ایتگن لیگینی ایتدی.
والاس شولرنی ایتدی:
"او جایدن چیقرکن افغانستانده خذمت قیلگن انسانلریمیزنینگ خوفسیزلیگی بیرینچی اورینده توره دی. متفق اولکه لرگه قره ته هجوملرگه کوچلی بیر جواب بیریله جگی توغریسیده امین میز" دیب افاده ایتدی.
امریکا قوشمه ایالتلری دولت باشلیغی جو بایدن 1 می تاریخیده افغانستانده گی حربیلرینی بوتونله ی چیقریش گه باشله یه جکلرینی و بو جریان نینگ جاری ییل نینگ 11 سپتامبر تاریخی گچه اداغگه ییتیب باره جگینی بیلدیرگندی.
ناتو باش منشیسی ینس ستولتنبرگ ناتو کینگشی نینگ مدافعه و تشقی ایشلر وزیرلری جلسه سی نینگ آرتیدن بیرگن بیاناتیده ناتو اعضاسی اولکه لرنینگ افغانستاندن 1 می تاریخیدن اعتباراً چیقیشی توغریسیده همفکر ایکن لیگینی ایتگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
